open-index/open-wikipedia-markdown huggingface dataset:
Nattens porter

***Nattens porter*** (originaltittel: *Les Portes de la nuit*) er en fransk dramafilm fra 1946 regissert av Marcel Carné, og med manus av Jacques Prévert. 

En melodi fra denne filmen er det som ble det klassiske jazz-stykket "Les Feuilles mortes", skrevet av den ungarsk-franske komponisten Joseph Kosma med fransk tekst av Jacques Prévert, og senere engelsk tekst av Johnny Mercer, under tittelen "Autumn Leaves".

Filmen er i sort-hvitt.

## Handling
Jean Diego er et medlem av den franske motstandsbevegelsen under andre verdenskrig. Vinteren 1945 - kort tid etter frigjøringen - møter han Raymond som tidligere ble antatt å ha dødd i kamp. Jean møter også en hjemløs mann, som bare blir kalt Destiny som kommer med spådommer om at Jean snart kommer til å finne kvinnen i sitt liv. 

Jean får snart en forbindelse med Malou en ung kvinne som er gift med en velstående mann. De neste timene av hans og Malous liv understrekes av en rekke ekstreme, dramatiske hendelser, men - akkurat som den hjemløse hadde spådd - kommer de seg videre, og ut av fare. Malou blir imidlertid skutt og drept av ektemannen sin.

## Medvirkende
* Nathalie Nattier : Malou Sénéchal  
* Yves Montand : Diego 
* Pierre Brasseur : Georges 
* Serge Reggiani : Guy Sénéchal 
* Raymond Bussières : Raymond Lécuyer 
* Sylvia Bataille : Claire Lécuyer 
* Saturnin Fabre : M. Sénéchal 
* Jean Vilar : le clochard / le Destin 
* Dany Robin : Étiennette 
* Mady Berry : Mme Quinquina  
* Julien Carette : M. Quinquina 
* Jane Marken : Mme Germaine 
* Gabrielle Fontan : la vieille

## Referanser


## Eksterne lenker
*
Tower Heist

***Tower Heist*** er en amerikansk krimkomedie fra 2011 regissert av Brett Ratner. Filmen handler om en gruppe menn som iverksetter en listig plan for å robbe sjefen etter at han har svindlet alle sine ansatte for sparepengene. Sjefen er blitt satt i husarrest i sin egen luksusleilighet i samme skyskraper hvor de arbeider. Hovedrollene spilles av Ben Stiller, Casey Affleck og Michael Peña,  

## Sammendrag
Josh Kovaks (Ben Stiller) arbeider som manager i en bygning kalt det The Tower, et stort og luksuriøst leilighetskompleks i New York City. En formiddag blir den velstående Arthur Shaw, som bor i The Tower arrestert av flere FBI-agenter ledet av Claire Denham. Shaw er mistenkt for underslag og svindel av to milliarder dollar i en Ponzi-svindel. Josh sier til flere av de ansatte i The Tower at han ga alle deres pensjoner til Shaw, som skulle investere pengene for dem på aksje-markedet - men nå har de har mistet alle pengene deres. 

De konfronterer Shaw, som sitter i husarrest i luksus-leiligheten sin. Men Shaw bryr seg ikke om dem. Josh snakker med Denham, og hun sier at Shaw har skjult store pengesummer ett eller annet sted. Men at FBI ikke har klart å finne igjen pengene han har gjemt unna. Josh bestemmer seg for å stjele pengene til Shaw. Flere ansatte i The Tower - Josh, Charlie, Enrique og Mr. Fitzhugh legger en slagplan for å finne og stjele pengene til Shaw. Samtidig som de må unngå å bli oppdaget av FBI, som også holder øye med Shaw.

## Rolleliste

* Ben Stiller som Josh Kovaks
* Eddie Murphy som Slide
* Casey Affleck as Charlie Gibbs
* Alan Alda som Arthur Shaw. En milliardær satt i husarrest for å ha stjålet 2 milliarder dollar.
* Matthew Broderick som Mr. Fitzhugh.
* Téa Leoni som FBI-agent Claire Denham
* Michael Peña som Enrique Dev'reaux

## Eksterne lenker
* 
* Offisiell trailer, youtube.com
Bell Island Airport

:*Må ikke forveksles med:[[Greem Bell]]'’, en flystripe på [[Franz Josef Land]]


*'Bell Island Airport** (TC LID: **CCV4*'), ligger på [[Bell Island (Newfoundland og Labrador)|Bell Island]], [[Newfoundland og Labrador]], [[Canada]]. Den har en asfaltert flystripe på 2&nbsp;300 x 75 meter, er ubetjent, har ingen terminalfasiliteter, og det kreves ikke inn landingsavgifter.

== Eksterne lenker ==
* [https://web.archive.org/web/20120323193037/http://archive.copanational.org/PlacesToFly/airport_view.php?pr_id=6&ap_id=853 Nettside om denne flyplassen] COPA – *Places to Fly''
Yangmingismen

**Yangmingismen**, på kinesisk *Yángmíngxué* (陽明學) og på japansk *Yōmeigaku* (陽明学), er en av hovedskoleretningene innen neokonfucianismen.

Den bygger på den neokonfucianske filosof Wang Yangmings tanker. Yangmingismen utviklet seg som den mest tungtveiende intellektuelle opposisjon mot Cheng-Zhu-skolen innen neokonfucianismen.

Yangmingskolen anses som en del av den skolererning som var etablert av Lu Jiuyuan. Yangmingismen fremholder at mennesket kan finne det høyeste prinsipp (理) i sitt hjerte, uten å trenge å lete annetsteds. Det dreier seg om spontan inngivelse, eller medfødt viten.

Denne skoleretning innen neokonfucianismen er også blitt gitt merkelappen *den idealistiske skole* (i motsetning til *den rasjonalistiske skole*).

## Litteratur
* Eddy Dufourmont: *Confucianisme et conservatisme au Japon : La trajectoire intellectuelle de Yasuoka Masahiro (1898-1983)*, Presses Universitaires de Bordeaux, 2014.

## Referanser
The Movie Album

***The Movie Album*** er det 30. studioalbumet til artisten Barbra Streisand. Albumet ble utgitt 14. oktober 2003 av Columbia Records og består av tolv låter kjent fra filmer. Det nådde topp 5 på albumlista *[[Billboard 200]]* og solgte til gull i USA. I USA ble det også utgitt en spesialversjon med en ekstra DVD-disc med musikkvideoer til «Wild Is The Wind» og «I'm In The Mood For Love», samt kommentarspor av Streisand.

## Sporliste
# «Smile» – 4:16Musikk: Charles Chaplin, sangtekst: John Turner og Geoffrey Parsons, fra filmen *[[Modern Times (film)|Modern Times]]* (1936)
# «Moon River» – 3:41Musikk: Henry Mancini, sangtekst: Johnny Mercer, fra filmen *[[Frokost hos Tiffanys (film)|Frokost hos Tiffanys]]* (1961)
# «I'm in the Mood for Love» – 4:01Musikk: Jimmy McHugh, sangtekst: Dorothy Fields, fra filmen *[[Every Night at Eight]]* (1935)
# «Wild Is the Wind» – 4:12Musikk: Dimitri Tiomkin, sangtekst: Ned Washington, fra filmen *[[Wild Is the Wind]]* (1957)
# «Emily» – 3:45Musikk: Johnny Mandel, sangtekst: Johnny Mercer with additional new lyrics by Alan og Marilyn Bergman, fra filmen *[[Amerikaniseringen av Emily]]* (1964)
# «More in Love with You» – 4:41Musikk: André Previn based on his score, sangtekst: Alan og Marilyn Bergman, fra filmen *[[Four Horsemen of the Apocalypse]]* (1962)
# «How Do You Keep the Music Playing?» – 5:08Musikk: Michel Legrand, sangtekst: Alan og Marilyn Bergman, fra filmen *[[Beste venner]]* (1982)
# «But Beautiful» – 5:34Musikk: Jimmy Van Heusen, sangtekst: Johnny Burke, fra filmen *[[To glade musikanter]]* (1947)
# «Calling You» – 4:57Musikk og sangtekst: Robert Telson, fra filmen *[[Bagdad Café]]* (1988)
# «The Second Time Around» – 4:33Musikk: Jimmy Van Heusen, sangtekst: Sammy Cahn, fra filmen *[[Bedre sent enn aldri]]* (1960)
# «Goodbye for Now» – 2:48Musikk og sangtekst: Stephen Sondheim, fra filmen *[[Reds]]* (1981)
# «You're Gonna Hear from Me» – 4:06Musikk: André Previn, sangtekst: Dory Previn, fra filmen *[[En ung stjernes verden]]* (1965)

## Referanser


## Eksterne lenker
* 
* Barbra Archives - ''The Movie Album''
Trikāya

**Trikāya** (sanskrit; devanāgarī: त्रिकाय, tibetansk: སྐུ་གསུམ, wylie: *sku gsum*, tradisjonell kinesisk: 三身, pinyin: *sānshēn*, japansk: sanjin eller sanshin, vietnamesisk: *tam thân*) betyr ordrett «tre kropper», og er et begrep innenfor mahāyānabuddhismen. Begrepet gjelder både virkelighetens natur og arten av buddhanaturen. Det er læren om tre spirituelle legemer som Buddha sies å besitte:

* Nirmāṇakāya, eller den skapte kropp i tid og rom
* Sambhogakāya eller kroppen av gjensidig glede, som er salighetens kropp eller det klare lysets manifestasjon
* Dharmakāya som legemeliggjør selve prinsippet om opplysning og ikke kjenner noen grenser eller begrensninger.
Oppriktig talt, mine herrer

***Oppriktig talt, mine herrer*** (originaltittel: *Signore & Signori*) er en italiensk antologifilm og filmkomedie fra 1965, produsert og regissert av Pietro Germi.

Filmen er en antologifilm i tre deler som alle foregår i den italienske byen Treviso

Den ble tildelt Gullpalmen (delt med ''En mann og en kvinne'') under filmfestivalen i Cannes i 1966.

## Handling
I den første historien later en ektemann som om han er impotent, som et dekke for å ha en utenomekteskapelig affære. I den andre historien forlater en bank-funksjonær sin kone, for å være sammen med sin elskerinne. Men flere av byens ektemenn blir misunnelige på dem, og de slår seg sammen for å konspirere mot de utro mennene.

I den tredje historien forfører de andre mennene en promiskuøs tenåring. Men faren hennes avslører til slutt at hun faktisk er mindreårig, og de står derfor overfor tiltale for en potensiell voldtekt.

## Medvirkende
* Virna Lisi - Milena Zulian
* Gastone Moschin - Osvaldo Bisigato
* Nora Ricci - Gilda Bisigato
* Alberto Lionello - Toni Gasparini
* Olga Villi - Ippolita Gasparini
* Franco Fabrizi - Lino Benedetti
* Beba Loncar - Noemi Castellan
* Gigi Ballista - Giacinto Castellan
* Carlo Bagno - Bepi Cristofoletto
* Patrizia Valturri - Alda Cristofoletto
* Virgilio Gazzolo - avisredaktør
* Quinto Parmeggiani - Giovanni Soligo
* Gia Sandri - Betty Soligo
* Moira Orfei - Giorgia Casellato
* Virgilio Scapin - Don Schiavon

## Referanser


## Eksterne lenker
*
Bertha Ræstad

**Bertha Ræstad** (født  11. juli 1887 i Kristiania,
nåværende Oslo, død 8. juni 1959) var en norsk skuespiller og teatersjef.

## Familie
Bertha Ræstad var datter av handelsfullmektig Christopher Andreas Ræstad og Maren Gjertine Monge. Hun var søster av statsråd (V), jurist og nasjonaløkonom Arnold Christopher Ræstad.

## Liv og Virke
Bertha Ræstad debuterte 27. mars 1906 på Fahlstrøms Theater i rollen som *Miss Deacon* i stykket *Mama Colibri*. Sesongen 1906-1907 medvirket hun på Nasjonalturneen under ledelse av Ludovica Levy. 

I Perioden 1908-1922 var hun ansatt ved Centralteatret, med et avbrudd i 1912, da hun sammen med Anton Heiberg ledet sitt eget teater på Tivoli, der hun blant annet spilte August Strindbergs *[[Frøken Julie]].* 

I periodene 1922-1927 og 1929-1936 var Ræstad ved Nationaltheatret, og i årene 1929–1936 ved Det Nye Teater. På Nationaltheatret spilte hun blant annet *Katharina* i William Shakespeares *[[Troll kan temmes]]* og *Dordi* i Hans E. Kincks *Driftekaren*. 

Ræstad trakk seg tilbale fra scenen for godt etter 9. april 1940.

I 1911 medvirket hun i stumfilmen *[[Under forvandlingens lov]]*. Hennes opptreden i filmen bestod i at hun danset cake-walk på scenen i en friluftsvarieté-forestilling som to av hovedpersonene overværer.

## Teaterroller i utvalg
**Miss Deacon* i *Mama Colibri* (Fahlstrøms Theater, 1906)
**Klara* i *[[Over Ævne]] I* av Bjørnstjerne Bjørnson (Nasjonalturneen)
**Alice* i operetten *Manden med de tre koner* av Franz Lehár og Julius Bauer (Centralteatret, 1909)
**Abel* i *Kameratene* av August Strindberg (Centralteatret)
**Betty Neville* i *Piken i bilen* av Avery Hopwood og Wilson Collison (Intimteatret, 1922)
**Inger Jarl* i *Jarlshus* av Helge Krog (Nationaltheatret)
**Elfrida* i *Paradesengen* av Gunnar Heiberg (Nationaltheatret)
**Ester* i *På Solsiden* av Helge Krog (Nationaltheatret)
**Julia* i *Swedenhielms* av Hjalmar Bergman (Nationaltheatret)
**Grazia* i *Morgen, middag og aften* av Dario Niccodemi (Nationaltheatret)
**Katharina* i *[[Troll kan temmes]]* av William Shakespeare (Nationaltheatret)
**Dordi* i *Driftekaren* av Hans E. Kinck (Nationaltheatret)

## Filmografi
* 1911 – *[[Under forvandlingens lov]]*

## Referanser


## Kilder
*

## Eksterne lenker
* Bertha Ræstad i Scenewebarkivet
*
*
Sambhogakāya

**Sambhogakāya** (sanskrit;  tibetansk: ལོངས་སྤྱོད་རྫོག་པའི་སྐུ, wylie: *longs spyod rdzog pa'i sku*) er ifølge mahāyāna-buddhismen den andre av de tre kroppene (Trikāya) som Buddha sies å besitte. Det er kroppen av gjensidig glede, som er salighetens kropp eller det klare lysets manifestasjon.

Både «himmelske» Buddhaer som Bhaisajyaguru og Amitābha, så vel som avanserte bodhisattvaer som Avalokiteśvara og Manjusri kan manifestere seg i Sambhogakāya.
Chou Tien-chen

**Chou Tien-chen** (født 8. januar 1990) er en taiwansk badmintonspiller. Han har ingen større internasjonale titler, men har en bronsemedalje i lagkonkurransen fra Asialekene 2014 i Incheon.

Under Sommer-OL 2020 i Tokyo ble han utslått i kvartfinalen.

## Referanser


## Eksterne lenker
*
The Osmonds

**The Osmonds** er en amerikansk popgruppe som ved oppstarten i Ogden, Utah, USA i 1958 besto av Osmond-brødrene Alan (født 22. juni 1949), Wayne (født 28. august 1951), Merrill (født 30. april 1953) og Jay (født 2. mars 1955) som en Barbershop-kvartett. De ble ansatt som fast innslag på kveldene i Disneyland i 1962. Senere samme år opptrådte de på riksdekkende fjernsyn på The Andy Williams Show, og dukket jevnlig opp der frem til programmet ble lagt ned i 1967. Da flyttet de til The Jerry Lewis Show, med Jerry Lewis, og opptrådte der frem til 1969.

Gruppen ble en kvintett da den yngre broren Donny (født 9. desember 1957) ble med i 1963. De endret da gradvis stil til mer konvensjonell popmusikk. Debutalbumet *Osmonds* kom i 1970 på MGM Records (plateselskap som ble startet av Metro-Goldwyn-Mayer) med singelen «One Bad Apple (Don't Spoil the Whole Bunch)» som holdt førsteplassen på de amerikanske salgslistene i fem uker. De fikk en rekke hits videre ut over 1970-tallet.

## Referanser


## Eksterne lenker
* 
*
Ng Ka Long

**Ng Ka Long** (født 24. juni 1994) er en hongkongkinesisk badmintonspiller. Han har ingen større internasjonale seniortitler, men tok blant annet gull under junior-VM i badminton i 2012.

Under Sommer-OL 2020 i Tokyo ble han utslått i gruppespillet.

## Referanser


## Eksterne lenker
*
Srikanth Kidambi

**Srikanth Kidambi** (født 7. februar 1993) er en indisk badmintonspiller. Han har ingen større internasjonale titler, men har blant annet bronse fra det asiatiske mesterskapet fra 2016.

## Referanser


## Eksterne lenker
*
«Kunstnerens mor Ane Hedvig Brøndum i den røde stue»

**«Kunstnerens mor Ane Hedvig Brøndum i den røde stue»** er et maleri fra 1909 av den danske billedkunstneren Anna Ancher. 

Billedet forestiller kunstnerens mor sittende i en stol med mange puter mens hun leser ved et skrivebord foran vinduet. Etter ektemannens død i 1890 drev hun sammen med sønnen Degn og døtrene døtrene Marie og Hulda Brøndums Hotel i Skagen. Da hun kom opp i 70-årene overlot hun helt hotelldriften til barna, og tilbragte i stedet tiden i den blå stue på hotellet, hvor hun leste bøker og skrev brev. 

Anna Ancher har malt flere bilder av sin mor sittende i stuen. Disse kjennetegnes ved, at den avbildede personen ikke gjengjelder beskuerens blikk. Sammen med Theodor Philipsen regnes hun som en av de betydeligste, impresjonistiske malere i Danmark.   

## Proveniens
* Dansk privateie
* Solgt hos Bukowski, København, 22. april 1991
* Solgt hos Bruun Rasmussen Kunstauktioner, Vejle, auksjon  115, 12. august 2008
* Solgt på auksjon hos Bruun Rasmussen, auksjon nr. 825, 28.  november  2011. Kjøpt av Ny Carlsbergfondet og skjenket til Statens Museum for Kunst.

## Andre bilder fra den blå stue

Fil:Ane Hedvig Brøndum (1880 painting).jpg|Ane Hedvig Brøndum, 1880
Fil:Anna Ancher1.jpg|*Solskin i den blå stue*, 1891 
Fil:Mrsu Ane Broendum in the blue room (Anna Ancher).jpg|*Fru Ane Brøndum i den blå stue*, 1913


## Referanser
Tommy Sugiarto

**Tommy Sugiarto** (født 31. mai 1988) er en indonesisk badmintonspiller. Han har ingen større internasjonale titler og hans beste resultat i verdensmesterskapet i badminton er en bronsefinale.

## Referanser


## Eksterne lenker
*
Hu Yun

**Hu Yun** (født 31. august 1981) er en hongkongkinesisk badmintonspiller. Han har ingen større internasjonale titler, men har vært nummer 2 i tre forskjellige Super Series gjennom karrieren.

## Referanser


## Eksterne lenker
*
Esino Lario

**Esino Lario** (/'ezino/) er en by og kommune i provinsen Lecco i Lombardia, cirka 60 kilometer nord for Milano. Per januar 2014 hadde den 760 innbyggere over et område på 18,7 kvadratkilometer. Kommunen har også *[[Frazione|frazioniene]]* Bigallo og Ortanella.

Opphavet til beboelsen i området er dokumentert av arkeologiske funn. Esino Lario er omringet av alpefjell, hvor et karst landskap har produsert flere fossiler og huler.

## Geografi

Byen er å finne i For-Alpene langs de nordøstlige bakkene til Grigna-fjellgruppen, 4,3 kilometer fra østkysten til Comosjøen. Byen består av to distinke distrikter: Øvre Esino og Nedre Esino, begge på en høye over havet på cirka 900 meter. Andre mindre lokaliteter i området inkluderer Cainallo, som er på 1300 meter over havet, og Ortanella, litt mindre enn 1000 meter over havet.

Distriktet består bare av fjell; det laveste punktet i området er 554 meter over havet, mens det høyeste er toppen av Grigne på 2409 meter over havet.

Spesielt bemerkelsesverdig er Moncodeno, et stort amfiteater på nordsiden av Grigna som ligger mellom 1700 meter og 2300 meter over havet. Det er karaktisert av flere større synkehull og nesten 500 huler, og har blitt dannet av karsten og erosjonen som dekket området i istiden. I en av disse hulene kan man finne *Ghiacciaia del Moncodeno,* som er flere avsetninger med is fra istiden.

## Økonomi

### Jordbruk
Historisk sett kommer mye av den økonomiske aktiviteten i Esino Lario fra dyrking av skogene for bøk og agnbøk. Esino Lario var en del av flere kommuner i nærheten av Grigne som forsynte kull til jernproduksjonen i Valsassina.

### Turisme
Turisme i Esino Lario startet tidlig i det 19. århundret med Abbot Antonia Stoppani og de første geologene som ankom siden de var interesserte i områdets mange fossiler. Byen ble det økonomisk senter i 60-årene, og fikk til og med et kallenavn: «Grignes perle». I 70-årene var området spesielt travelt, siden det fikk nesten 12 000 besøkende i sommersesongene.

Ekstra vann blir hentet fra vannledningen til Valsassina og skistedene har økt fått en økt strømm av turister i vinteren. På nittitallet begynte turismen å avta. Det lite snøfallet de siste årene stenger skibakkene.

Byen har blitt valgt til å være vertsby for Wikimania i 2016, en årlig Wikimedia konferanse.

## Referanser


## Eksterne lenker
*
Lee Dong-keun

**Lee Dong-keun** (født 20. november 1990) er en sørkoreansk badmintonspiller. Han har ingen større internasjonale titler, men tok blant annet gull under Asialekene 2014 i lagkonkurransen.

## Referanser


## Eksterne lenker
*
Dressed to Thrill

***Dressed to Thrill*** er en amerikansk filmmusikal fra 1935, regissert av Harry Lachman. Manuset ble skrevet av Samson Raphaelson. Norskfødte Tutta Rolf spiller den kvinnelige hovedrollen som *Colette Dubois* / *Nadia Petrova*.
 
Det var en nyinnspilling av den franske filmen *La couturière de Lunéville* fra 1932, som også ble regissert av Lachman. Den bygde på Alfred Savoirs skuespill med samme navn, som ble uroppført i Paris 21. januar 1923.

## Rolleliste (i utvalg)
*Tutta Rolf - *Colette Dubois* / *Nadia Petrova*
*Clive Brook - *Bill Trent*
*Robert Barrat - *Gaston Dupont*
*Nydia Westman - *Anne Trepied*
*Dina Smirnova - *Sonya* (som Mme. Smirnova)

## Referanser


## Eksterne lenker
Bell Island (Newfoundland og Labrador)

**Bell Island** er en øy i bukta Conception Bay utenfor halvøya Avalon på Newfoundland i den kanadiske provinsen Newfoundland og Labrador. Den er 9,7 km lang og 3,5 km bred og har et areal på 34&nbsp;km². Grunnen består av sandstein og leirskifer med rød hematitt fra den geologiske perioden ordovicium. Det var tidligere store jernmalmgruver på øya. 

Øya har tre samfunn, det største er inkorporert i byen Wabana. Provinsregjeringen driver en ferge fra Portugal Cove til Bell Island som går daglig. Den benyttes hovedsakelig av folk som arbeider i byregionen St. Johns.

## Historie
De første som bosatte seg her var trolig fra den opphavelige den maritime-arkaiske-kulturen og/eller folk fra dorsetkulturen. Bell Island, i likhet med resten av øyene på Newfoundland ble trolig bosatt av beothukfolket på tiden da europeerne ankom Amerika.

De første europeiske innbyggere som slo seg ned på 1700-tallet forsøkte å leve av jordbruk og fiske, som ble eneste livsgrunnlag gjennom hele 1800-tallet.
Den første kjente bosetter var en engelskmann, Gregory Normore, i 1740.

Økonomien fikk et voldsomt oppsving på 1890-tallet da det ble igangsatt gruvedrift etter jernmalm nær landsbyen Wabana.

Wabana vokste og ble øyas største samfunn, og gruvene var en av de største produsentene av jernmalm nord i det nordøstre Nord-Amerika. Gruven strakk seg fra sjøbunnen i Conception Bay, og var en av de mest omfattende undersjøiske malmgruver i verden. 

Det meste av Bell Islands jernmalm ble skipet fra lastekaien til Sydney, Nova Scotia, hvor den ble smeltet i et stålverk. Stålverket i Sydney og gruvene i Bell Island var eiet av *Dominion Steel and Coal Company* (DOSCO), som en gang var en av de største private arbeidsgivere i Canada.

### Andre verdenskrig
To QF 4.7-tommer B Mark IV-kanoner ble plassert på Bell Island tidlig under andre verdenskrig. De er fortsatt synlige der de står på sine fundamenter.
Under andre verdenskrig ble utskipningshavnen angrepet av tyske ubåter den 5. september og 2. november 1942 av «U 513» og «U-518».  Fire skip ble senket og 70 sjømenn mistet livet. Båtene som ble senket var:
* SS «Saganaga»
* SS «Lord Strathona»
* SS  «P.L.M 27»
* SS *Rose Castle*

I tillegg til de fire malmbåtene traff en tysk torpedo også DOSCOs lastekai for jernmalm.  Et minnesmerke er reist på stedet hvor vrakene ligger like utenfor sjøkanten. Bell Island var et av de få steder i Nord-Amerka hvor det var en fiendtlig aksjon i løpet av krigen, og det eneste stedet som var utsatt for et tysk angrep i løpet av krigen.

### Stengning av malmgruven
Undergrunns-gruver er dyre å drive og gruvene på Bell Island var spesielt dyre i drift. På 1950-tallet ble noen av de største overflate-forekomster av jernmalm oppdaget i det nordøstre Quebec og den vestlige del av Labrador.  Etter at *Quebec North Shore and Labrador Railway* var blitt bygget kunne gruvene på Bell Island ikke lenger konkurrere.

## Referanser


## Eksterne lenker

* History Channel Documentary on Bell Island & Electromagnetic Warfare
* The Bell Island Boom, *Skeptoid.com*
Vladimir Malkov

**Vladimir Malkov** (født 9. april 1986) er en russisk badmintonspiller. Han har ingen større internasjonale titler og hans plass på verdensrankingen var i 2015 da han var nummer 41 i singel.

## Referanser


## Eksterne lenker
*
Drammen rutebilstasjon

**Drammen rutebilstasjon** var busstasjon for Drammen fra 1969 og fram til 2001, da den ble revet for å gjøre plass til nye Drammen busstasjon.

## Historie
Drammen rutebilstasjon ble offisielt åpnet 2. januar 1969, og var den første tiden drevet av busselskapet SH-Busslinjer, fram til et kommunalt selskap overtok i 1978. Rutebilstasjonen rommet ruteopplysning, hittegodskontor, kiosk, butikk, parkeringsplasser (blant annet for Skoger Sparebank) og driftssentralen til busselskapet. Da den ble revet høsten 2001 ble driftssentralen flyttet til bygget ved godsterminalen i Konnerudgata 2D (i dag Griffenfelds gate 20), mens hittegodskontor og ruteopplysning ble flyttet til Drammen stasjon.

## Referanser
Osleni Guerrero

**Osleni Guerrero** (født 18. oktober 1989) er en cubansk badmintonspiller. Han har ingen større internasjonale titler, men har blant annet sølv og bronse fra de panamerikanske lekene.

## Referanser


## Eksterne lenker
*
Geng Jingzhong

**Geng Jingzhong** (; født 1644, død 1682) var en mektig militær kommandant under det tidlige Qing-dynastiet. 

Han arvet tittelen «konge/fyrste av Jingnan» (靖南王) fra faren Geng Jimao, som i sin tur hadde arvet det fra Geng Jingzhongs bestefar Geng Zhongming. Han satt i praksis som så å si uavhengig, suveren hersker over Fujian, og gikk i 1674 sammen med to andre mektige menn til de tre føydalherrers opprør mot det mandsjuiske Qing-dynastiet. De to andre var Wu Sangui og Shang Zhixin, og de regjerte også over hvert sitt enormne område i det sørlige Kina. 

Qing-hærene klarte etterhvert å slå ned Gengs opprørere, og de overgav seg til Kangxi-keiseren. Qing-styret brukte da Gengs styrker til å kjempe mot de to andre føydalherrene. 

Kort etter Qings endelige seier i 1681, sørget Kangxi-keiseren for å henrette Geng for forræderi ved de tusen kutts død.

## Referanser


## Litteratur
* David Andrew Graff; Robin Higham (2012). A Military History of China. University Press of Kentucky. pp. 120–. ISBN 0-8131-3584-2.
Polsk Hamlet – portrett av Aleksander Wielopolski

**Polsk Hamlet – portrett av Aleksander Wielopolski** (polsk: **Hamlet polski - Portret Aleksandra Wielopolskiego**) er et maleri fra 1903 av den polske symbolist Jacek Malczewski (1854–1929). 

## Beskrivelse
Bildet viser amatørmaleren Aleksander Wielopolski (1861–1914), hvis bestefar med samme navn, var en forhatt person i Polen pga. sin inndirekte medvirken til Januaroppstanden i 1863. Hovedpersonen bærer et patronbelte armert med malertuber og har en prestekravelignende blomst i hånden. Han er omgitt av to allegoriske representasjoner av Polen: Ved hans venstre side ses en eldre lenket kvinne, ved hans høyre en yngre kvinne som forsøker å frigjøre seg; – hva skal han velge?

Maleriet symboliserer det dilemma som innbyggerne i det delte Polen skulle forholde seg til: Ville det være best å opprettholde status quo, eller å søke friheten gjennom opprør – også selv om alle tidligere forsøk hadde ført til nederlag og ny undertrykkelse? 

Bildet tilhører Nasjonalmuseet i Warszawa.
 
## Referanser
Bjørn Kristiansen (styrkeløfter)

**Bjørn Kristiansen** (født 8. februar 1960) er en norsk tidligere utøver innenfor idretten styrkeløft.

Kristiansen vant sitt første, og nå eneste, NM-gull i styrkeløft i 1986, med 760 kg sammenlagt i klasse -100 kg. Han fikk imidlertid sitt definitive gjennombrudd i 1987. Under styrkeløft-NM i Brumunddal dette året vant han *kongepokalen*, for å ha vært beste løfter uavhengig av vektklasse. Hans 882,5 kg sammenlagt var ny norsk og nordisk sammenlagtrekord i klasse -110 kg, og dessuten satte han ny norsk og nordisk rekord i markløft med 370 kg i et fjerde godkjent rekordforsøk. Måneden etter, i mai 1987, tok Kristiansen sølvmedalje sammenlagt i styrkeløft-EM i England, med 875 kg sammenlagt. I juni 1987 ble han imidlertid tatt i dopingkontroll, og deretter dømt og utestengt for bruk av anabole steroider. Han hadde to måneder tidligere, under NM i Brumunddal, uttalt følgende om «denslags folk» som doper seg: «Hadde jeg fått tak i en av dem, skulle jeg vridd nakken pån». Kristiansen har ikke deltatt i styrkeløft-konkurranser etter dopingutestengelsen. 

## Resultater og meritter

## Referanser
Eli-Kirstin Eide

**Eli-Kirstin Eide** (født 1955) er en norsk interiørarkitekt. Hun har vært professor i romdesign/interiørarkitektur ved avdeling for design på Kunst- og designhøgskolen i Bergen siden 2012. Fra 2006 til 2012 var hun førsteamanuensis ved høgskolen.

Eide er utdannet ved Bergen Kunsthåndverksskole, avdeling for interiørarkitektur og møbeldesign, og tok diplomeksamen der i 1978. Hun har også kunsthistorie grunnfag fra Universitetet i Bergen i 1979.

Eide arbeidet som interiørarkitekt fra 1981 til 1989 ved Arkitektkontoret Aall-Løkeland-Ragde AS, ved avdeling for interiørarkitektur. I 1994 ble hun valgt til formann i NIL. Fra 1989 til 2000 arbeidet hun i eget firma; Interiørarkitektkontoret. I 2000 var hun med og etablerte et kontorfellesskapet som het «ORANSJ-interiør-design-arkitektur». I 2006 ble kontorfellesskapet omgjort til aksjeselskapet «eke interiørarkitekter as». Da Eide ble professor ved KHiB ble aksjeselskapet avsluttet og omgjort til Eides personlige foretak.

## Referanser




## Eksterne lenker
*
Artem Potsjtarjov

**Artem Potsjtarjov** (født 24. juli 1993) er en ukrainsk badmintonspiller. Han har ingen større internasjonale titler og han ble slått ut allerede i første runde under VM i badminton 2015.

## Referanser


## Eksterne lenker
*
Paul Okkenhaug (ordfører)

**Paul Okkenhaug** (født 4. mars 1853 i Frol i Nord-Trøndelag, død 4. desember 1929 i Levanger) var en norsk kavalerioffiser, gårdbruker og politiker (V).

Han var sønn av gårdbruker og ordfører Carl Fredrik Okkenhaug og hustru Ane Marta Munkerøstad samt bror av landbruksskolebestyrer og stortingsmann Johannes Okkenhaug. Han giftet seg med Oline Marie Aasenhus. Faren eide tre gårder i Frol herred, Øvre Okkenhaug, Nedre Tynes og Øvre Røstad. Paul Okkenhaug fikk skjøte på Øvre Okkenhaug i 1887 og overdro den igjen til sin sønn i 1922.

Okkenhaug gikk amtsskole og underoffisersskole. Han ble standartjunker i 1899 og senere kvartermester på Rinnleiret, før han søkte avskjed i 1913.

Han var Frols ordfører 1900–1901, styremedlem ved Innherred sykehus og formann i representantskapet i Levanger og Skogns Sparebank. Han var også valgmann ved stortingsvalg.

## Referanser
Steinar Fredheim

**Steinar Fredheim** (født 1964) er en norsk tidligere utøver innenfor idretten styrkeløft, som konkurrerte for Moss Styrkeidrettsklubb. I 1985 og 1986 ble han junior-verdensmester i henholdsvis klasse -60 kg og -67.5 kg. I 1987 ble han norgesmester og junior-europamester i klasse -67.5 kg, og tok bronsemedalje i både VM og EM i samme klasse. 

I 1988 ble Fredheim utestengt fra idretten i to år for brudd på dopingreglementet. Fredheim nektet å la seg dopingteste under en uanmeldt dopingtest, og han forsvarte seg i etterkant med at dopingkontrollørene ikke hadde legitimert seg og ikke fulgt gjeldende prosedyrer. NIFs domsutvalg la til grunn at dopingkontrollørenes fremgangsmåte kunne kritiseres, men at dette ikke var avgjørende, idet det var på det rene at Fredheim kjente den ene dopingkontrolløren fra tidligere og at kontrolløren hadde klargjort overfor Fredheim at han var pålagt kontroll. Fredheim anket utestengelsen, men appellutvalget i Norges Idrettsforbund kom enstemmig til at domsutvalgets kjennelse skulle opprettholdes.

Året etter ble Fredheim dømt til fengsel i fire og et halvt år for befatning med en større mengde kokain. Mens han sonet i fengsel ønsket Fredheim å gjøre comeback på landslaget i styrkeløft. Han ønsket blant annet permisjon fra fengselet for å delta i styreløft-VM i 1991. Dette førte til opprør blant de øvrige landslagsutøverne, som nektet å delta på landslaget hvis Fredheim fikk delta. Blant annet uttalte tillitsmann på landslaget Hans Arild Kalleberg at Fredheim «har skadet sportens anseelse så grovt at han ikke bør få løfte for Norge». Landslagsutøverne sendte samlet et brev til styret i Norges Styrkeløftforbund, hvor de henstilte om at Fredheim ikke skulle bli tatt ut til representasjonsoppgaver. Fredheim fikk etter dette aldri mer opptre på landslaget.

Fredheims personlige rekorder er 250 kg i knebøy, 162.5 kg i benkpress, 270 kg i markløft og 660 kg sammenlagt.

Fredheim tok i 2008 initiativ til å starte *Norges Benkpressforbund* - et utstyrsfritt forbund for benkpress. Forbundets formål var å arrangere benkpresstevner nasjonalt og internasjonalt. Det skulle konkurreres i to benkpressøvelser: vanlig benkpress enkeltløft, og benkpress med kroppsvekt (bodypress). Forbundet ble imidlertid ingen suksess.

## Resultater og meritter

### NM i styrkeløft

### Nordisk mesterskap i styrkeløft

### EM i styrkeløft

### VM i styrkeløft

### Junior-EM i styrkeløft

### Junior-VM i styrkeløft

### Ungdoms- og junior-NM i styrkeløft

## Referanser
Eddystone Rocks

**Eddystone** eller **Eddystone Rocks** er en gruppe skjær om lag 14 kilometer sørvest for Rame Head i Cornwall i England. Skjærene var tidligere en fare for skipsfarten ved innløpet til Den engelske kanal og havnebyen Plymouth. Derfor ble det opprettet fyrtårn på Eddystone Rocks. Det nåværende fyrtårnet er det fjerde som er bygd.

Selv om skjærene ligger nærmest fastlandet i Cornwall, hører skjærene til Plymouth og således grevskapet Devon.

Den tradisjonelle sjantien, «The Eddystone Light», som omhandler et fiktivt møte mellom fyrvokteren og en havfrue har blitt spilt inn av artister som The Seekers, the Weavers og Peter, Paul and Mary.

## Eksterne lenker
*''Eddystone Rocks'' – Encyclopædia Britannica
Adrian Dziółko

**Adrian Dziółko** (født 1990) er en polsk badmintonspiller. Han har ingen større internasjonale titler, men er flere ganger polsk mester i badminton, samt at han har enkelte turneringsseire i toppen.

## Referanser


## Eksterne lenker
*
Dave Vikøren

**Dave Vikøren** (født 1955) er en norsk møbeldesigner og interiørarkitekt.
Han har vært professor I i møbeldesign ved Kunst- og designhøgskolen i Bergen 2002–2014 og etter det professor II.

Vikøren tok diplomeksamen ved  Kunsthåndverksskolen i Bergen i 1981.
Han har designet utstillinger og messestands i Norge, Europa, Asia og Australia og arbeidet med design av møbler og relaterte produkter for produsenter både i og utenfor Norge.
Sammen med  etablerte han i 1993 designfellesskapet «Circus i Bergen» og de arbeidet der til 2005.

## Separatutstillinger
* Galleri Vognremissen, Oslo 1987
* Vestlandske Kunstindustrimuseum, Bergen 2004
* , Reykjavik 2005

## Priser
* Norsk Designråds "Klassikerprisen 2005" for møbelserien "Jazzcollection" for Fora Form as
* Norsk Designråds "Merket for god design" 2003 for møbelserien "Burell", for Fora Form as
* Norsk Designråds "International Design Award" 2001 for stolen Webster for Bahnsen as, Danmark
* MILs pris "Rom 2000 prisen" for beste hjemmemøbel under møbelmessen "Rom 2000" for "Front Page"
* Norsk Designråds "Merket for god design" 1993 for møbelserien "Jazzcollection" for Fora Form as
* MIL's Kolleksjonsprisen 1985 for møbelserien "Chess", for Bahus as

## Verv
* 2007-13: Medlem av utenriksdepartementets fagutvalg for arkitektur og design
* 2004-07: Varamedlem Norsk Forms faste Jury
* 2002: Kategorileder, Norsk Designråds jury, kategori møbeldesign, ved tildeling av Merket for god design, Klassikerprisen for god design, Hedersprisen for god design og International Design Award 2002
* 2002: Medlem av referansegruppen for bransjeorganisasjonen TBL, Møbel og Innredning for prosjektet    "Industrirettet møbeldesign"
* 1991-95: NILs representanti IFI, International Federation of Interior Designers
* 1991-95: NILs representant i fagutvalg for fellesfag ved SHKD

## Referanser




## Eksterne lenker
*
Eivind Reierstad

**Eivind Reierstad** (født 1972), er en norsk performance- og billedkunstner, utdannet ved Statens Håndverks- og Kunstindustriskole i Oslo i 2002. Reierstad jobber under en rekke forskjellige prosjektnavn. OPALOPAK (start 1994) er et samarbeid med billedkunstner Aurora E. Sandlilje og viser pop-art, musikk og installasjonkunst. Under navnet A-project undersøker Reierstad  religion og okkulte tradisjoner i samarbeid med andre kunstnere og artister.  Reierstad er kanskje mest kjent for prosjektnavnet Ane Lan, hvor han gjennom videoarbeider, iscenesatte fotografier og performance tar for seg kjønnsproblematikk og seksualitet i forhold til aktuelle politiske og sosiale problemstillinger.

Reierstad har deltatt på en rekke utstillinger og festivaler i inn- og utland.

## Referanser


## Eksterne lenker
* a-project.no
* anelan.com
* MÅG magazine issue #2
* Intimacy Across Visceral and Digital Performance
Howard Shu

**Howard Shu** (født 28. november 1990) er en amerikansk badmintonspiller. Han har ingen større internasjonale titler, men ble i 2010 og 2011 ble Shu nasjonal mester i badminton.

## Referanser


## Eksterne lenker
*
Wadi Zered

**Wadi Zered** er en elveleie (wadi) vest i Jordan, også kalt Wadi-Has. I oldtiden var den grensen  mellom Moab og Edom. Dalen er nevnt i Toraen (Femte Mosebok 2,13-14 og Fjerde Mosebok 21,12).

Wadien er stor og lang og ender ved Dødehavet i byen Safe (Al-Safi). Området er et jordbruksområde hvor bøndene benytter vannet til å dyrke grønnsaker som tomater og meloner.
Ygor Coelho de Oliveira

**Ygor Coelho de Oliveira** (født 24. november 1996) er en brasiliansk badmintonspiller. Han har ingen større internasjonale titler, og er per mai 2016 på 60.-plass på verdensrankingen, noe som også er hans beste plassering.

Under Sommer-OL 2020 i Tokyo ble han utslått i gruppespillet.

## Referanser


## Eksterne lenker
*
David Obernosterer

**David Obernosterer** (født 1989) er en østerriksk badmintonspiller. Han har ingen større internasjonale titler, men er flere ganger nasjonal mester, samt seire i mindre internasjonale turneringer.

## Referanser


## Eksterne lenker
*
UltraBirken løp 2009

**UltraBirken løp 2009** var en del av Birkebeinerløpet 2009, og var første gang UltraBirken løp ble arrangert. Løpet ble arrangert 19. september 2009, og var 73 km langt. 

## Resultater, herrer




### Kvinner



 

## Eksterne lenker
* Birkebeiner.no - Resultatliste Birkebeinerløpet 2009 (arkivert)
* Kondis.no - Harald Aas suveren vinner av tidenes første UltraBirk (reportasje og resultater)
Martin Giuffre

**Martin Giuffre** (født 10. mai 1990) er en canadisk badmintonspiller. Han er per mai 2016 nummer 70 på verdensrankingen, og er i utgangspunktet kvalifisert til Sommer-OL 2016.

## Referanser


## Eksterne lenker
*
Nederland under EM i svømmesport 2012

**[[Nederland]]** deltok under **[[EM i svømmesport 2012]]** i Debrecen, Ungarn, og Eindhoven, Nederland fra 14. til 27. mai 2012.

__NOTOC__
## Medaljevinnere

## Referanser
Else Frölich

**Else Frölich** (født *Thaulow* 31. august 1880 i Vestre Aker, død 15. september 1960 i København) var en norsk-dansk skuespiller og sanger. 

## Liv og virke
### Bakgrunn
Hun var datter av den norske maleren Frits Thaulow (1847–1906) og danske Ingeborg Charlotte Gad (1852&ndash;1908). Tre år gammel flyttet Frölich med moren til Danmark. Ungdomsårene bodde hun i Paris, hvor hun studerte sang. I 1903 giftet Else Frölich seg med den danske operasangeren Louis de la Cruz Frölich (1872&ndash;1948). De opptrådte sammen både i Paris og i de skandinaviske landene, men ble senere skilt.

### Karriere
Else Frölich debuterte hos Bjørn Bjørnson på Nationaltheatret i Kristiania 4. april 1907 i tittelrollen i Franz Lehars *[[Den glade enke]]*. Den ble hennes gjennombrudd som operetteskuespiller.  I 1908 fikk Frölich en stormende suksess med *Dollarprinsessen* i samspill med Poul Reumert på Det Ny Teater i København. 

I 1911 ble hun lansert som den nye filmstjernen av Nordisk Films Kompagni i København. I de neste årene bygde Nordisk Film henne opp som filmvamp i forføreriske femme fatale-roller, men innen slutten av den første verdenskrig var hennes filmkarriere over. På Nordisk Film møtte Frölich regissøren Anders Wilhelm Sandberg, som hun giftet seg med i Lyngby kirke 4. oktober 1916. Ekteskapet ble senere oppløst.

Sammen med ektemannen og Lau Lauritzen sr. skrev Frölich manuset til filmen *[[Luksuschaufføren (stumfilm)|Luksuschaufføren]]* (1918). I 1919 fødte hun en sønn, den senere filmkomedieprodusenten Henrik Thaulow Sandberg (1919–1993). Frölich fikk kinobevilling til* Merry Biografteater* i 1934 og drev den med sønnen som inspektør.

I 1960 døde hun og ble begravet i København.

## Referanser




## Eksterne lenker
* 
* 
* Kort biografi om Eli Maria «Else» Frølich Thaulow Sandberg på gravsted.dk
* 
*
Kvirinius

**Publius Sulpicius Quirinius** (født ca. 51 f.Kr., død 21 e. Kr.) var en romersk aristokrat.

Han er omtalt i Lukas-evangeliet i Det nye testamentet som Kvirinius (gresk Κυρήνιος, Kyrenios), og var landshøvding i Syria og Judea da Jesus ble født.

## Liv
Kvirinius ble født i Lanuvium nær Roma i en rik familie uten politisk makt. Han tjenestegjorde i Spania, og ble senere romersk guvernør i provinsen *[[Creta et Cyrenaica]]*.

Ifølge den romerske historikeren Florus beseiret han rundt år 14 f.Kr. Marmaridae-stammen fra Kyrenaika, kanskje mens han var guvernør for Creta et Cyrenaica, men han avslo å ta tilnavnet «Marmaricus» selv om skikken tilsa at han som seierherre kunne titulere seg slik. 

I år 12 f.Kr. ble han utnevnt til romersk konsul, noe som tilsier at han hadde keiser Augustus' gunst.

I perioden 11–7 f. Kr. kjempet Kvirinius mot homonadane i nordre Syria og Kilikia. Etter å ha overvunnet denne stammen ble han hedret med et seierstog, en triumf. I år 6 f.Kr. ble han prokonsul for Pamfylia-Galatia. 

Han ble utnevnt til øverste romerske embetsmann i Syria og Judea i år 6 e.Kr., etter forvisningen av Herodes Arkhelaos. Han var øverste romerske embetsmann i Syria og Judea frem til år 12 e.Kr., da han dro tilbake til Roma. Der døde han i år 21 e.Kr., og fikk en offentlig påkostet begravelse.

## Kvirinius og manntallet
En av de første oppgavene Kvirinius fikk utført var en folketelling i Syria og Judea i år 6 eller 7 over at alle skulle skrives inn i manntall.

En romersk folketelling under Kvirinius er nevnt i Juleevangeliet etter Lukas. Matteus-evangeliet plasserer derimot fødselen under styret til den tidligere Herodes den store, som døde i 4 f.Kr.
Men Lukas omtaler to forskjellige folketellinger, den i år 6/7 i Apostlenes gjerninger og en som ble holdt tidligere. Siden Lukas historisk sett er holdt for å være en pålitelig kilde kan det tenkes at tellingen ved Jesu fødsel var en del av keiser Augustus beslutning om en omfattende folketelling som startet i år 10/9 f.Kr. Den er omtalt av historikeren Tacitus i "Annaler 1.11." Den ble foretatt av jødene selv, i motsetning til den senere rundt år 6, som førte til mye bråk siden romerne sto for den.
I det romerske statsapparat var der minst to forvaltningsnivåer, Senatet som politisk lederskap som  sto for kontroll og straff, militære og politimessige oppgaver. Da Judea ble direkte underlagt romersk styre rundt år 6, ble f. eks Coponius utnevnt som sivilt ledd og Kvirinius som Legat. Kvirinius kan ha hatt ansvar for folketellingen rundt Jesu fødsel, siden dette var ansett for å være en militær oppgave. Derfor kan han på denne tiden ha blitt oppfattet som landshøvding i Syria, selv om han ennå ikke formelt hadde fått ansvaret for dette området, hvis vi sammenholder de foreliggende opplysninger da Jesus ble født, ca år 5 før vår tidsregning.

## Referanser


## Litteratur
* Alexander, Pat och David, red., *Libris stora handbok till Bibeln*, Libris 2001, s. 600. ISBN 91-7195-393-0.
* Green, Joel B.; McKnight, Scot; red., *Dictionary of Jesus and the Gospels*, Intervarsity Press 1992, s. 67–68. ISBN 0-8308-1777-8
Jacob Maliekal

**Jacob Maliekal** (født 1. januar 1991) er en sørafrikansk badmintonspiller. Han har ingen større internasjonale titler, men ble afrikansk mester i 2014.

## Referanser


## Eksterne lenker
*
Bayt al-Faqih

**Bayt al-Faqīh** eller **Bet al-Faqih** arabisk بيت الفـــقية **Bayt al-Faqīh**, *huset til juristen*) er en by i Al Hudaydah guvernement i Jemen. Den ligger langs pilegrimsruten og handelsruten over Tihamah-sletten mellom Al Hudaydah og Ta'izz. 
Den ligger 50 km sør for Al Hudaydah og 150 km sørvest for den jemenittiske hovedstaden Sana, 122 meter over havet. Byen har litt over 40&nbsp;000 innbyggere. 

Selv om de fleste innbyggerne i dag arbeider med veving eller i smykkeindustrien, var byen historisk kjent for kaffeproduksjon som ble eksportert gjennom havnen i Mokka. Fredagsmarkedet (souk) er en etterlevning av den en gang så blomstrende kaffehandelen.

## Litteratur
* Hans Becker, Volker Höhfeld, Horst Kopp: *Kaffee aus Arabien. der Bedeutungswandel eines Weltwirtschaftsgutes und seine siedlungsgeographische Konsequenz an der Trockengrenze der Ökumene*, Wiesbaden (= Erdkundliches Wissen 46), 1979

## Eksterne lenker
*
Fort McHenry

**Fort McHenry** er en festning, bygget i stjerneform i Baltimore i Maryland og er et nasjonalmonument i USA. Festningen er best kjent for å ha forsvart mot det  britiske bombardement under slaget om Baltimore som sto den 13.-14. september 1814 under 1812-krigen. Hendelsen inspirerte Francis Scott Key til å skrive det som ble den amerikanske nasjonalsangen, «The Star-Spangled Banner».

Fort McHenry ligger ved havnen i Baltimore. Den første festningen på stedet, Fort Whetstone, ble bygget under Den amerikanske uavhengighetskrigen for å forsvare byen mot et mulig britisk angrep. Denne festningen var stjerneformet, men laget av jordvoller. Festningen fikk murvegger fra 1798 til 1803, etter at den amerikanske kongressen hadde gått inn for å verne  kysten som følge av Napoleonskrigene. Festningen ble oppkalt etter James McHenry fra Maryland, en tidligere  krigsminister i USA.

Slaget ved Baltimore fant sted 13.-14. september 1814, kort tid etter at britene hadde tatt og brent ned viktige deler av Washington. Festningen ble bombardert i 25 timer, men forsvarte havnen i Baltimore. Da Key fremdeles kunne se et digert amerikansk flagg heist over festningen neste morgen, etter at bombardementet hadde stilnet, visste han at slaget var vunnet. Kort tid etter skrev han diktet «The Defence of Fort M'Henry», som senere ble til nasjonalsangen «The Star-Spangled Banner».

Festningen ble videre utbygget fra 1829 til 1842 med større kanoner og flere etasjer. Under krigen mot Mexico (1846-1848) øvde flere styrker her. Under den amerikanske borgerkrigen, da Baltimore ble holdt av Nordstatene under Den amerikanske borgerkrigen, ble festningen noe brukt som fengsel - for kongressmenn fra Maryland (for å hindre de fra å stemme for løsriving fra føderasjonen) og for sørstatssoldater.

Den siste millitæravdelingen, 141. Coastal Artillery Company, forlot Fort McHenry den 20. juli 1912. Under første verdenskrig ble bygningen brukt som sykehus. Etter krigen ble festningen gjort om til nasjonalpark og restaurert til slik det så ut på 1800-tallet. Festningen har nå status som «National Monument and Historic Shrine», og er underlagt National Park Service i USA. Fort McHenry kan besøkes som museum, med omvisinger og demonstrasjoner. Det blir også holdt ulike tilstelningar her, som ved «National Flag Day», «Civil War Weekend» og «Defenders' Day».
## Utdrag av første vers i nasjonalsangen

## Kilder

* «O! say can you see,...», nps.gov
* «History of Fort McHenry», nps.gov
* «Plan Your Visit», nps.gov

## Eksterne lenker
* Offisielt nettsted
Gabriel Metsu

**Gabriel Metsu** var en nederlandsk maler fra Leiden, spesielt kjent for sine interiørbilder fra borgerlig miljø.

## Liv og virke
Metsu arbeidet en tid i hjembyen. Han skal visstnok ha gått i lære hos Gerard Dou, men bildene hans av mytologiske og religiøse motiv likner lite på Dou sine. Mer påvirket var han av kunsten til Jan Steen. Fra 1648 var medlem av malerlauget i hjembyen.

Rundt 1655 flyttet Metsu til Utrecht, og studerte hos malerne Jan Baptist Weenix og Nicolaus Knüpfer. To år senere reiste han videre til Amsterdam og slo seg ned og bodde der i sine første år som frittstående kunstner. I 1659 fikk han byborgerskap i Amsterdam. Som maler fikk han flere oppdrag fra kjøpmannen Jan J. Hinlopen, en stor kunstsamler.

Metsu malte etter hvert mest fra borgerhus og -hjem, og av gate- og gårdsmiljø. I tillegg malte han portrett. Han malte nøyaktig, enkelt og realistisk i klare, myke farger og uten patos, men av og til med humor. «Musikktimen» og «Brevleseren» er blant hans mest kjente malerier.
## Galleri

Fil:Metsu_virginal.jpg|*Musikktimen*, 1658
Fil:Man_Writing_a_Letter_by_Gabriël_Metsu.jpg|Brevet


## Referanser

## Litteratur
* *Aschehougs kunsthistorie. Bind 4 Kunstleksikon*
Caernarvons klokker i arbeidstøy

**Caernarvons klokker i arbeidstøy** (engelsk: **Bellringer of Caernarvon in costume of trade**) er et maleri fra 1870-årene av den walisiske maler John Cambrian Rowland (1819–1890). 

Bildet viser en kvinne med en klokke i den ene hånden og en stokk i den andre ikledd et folkedraktlignende arbeidstøy. I bakgrunnen ses Caernarfon Castle omgitt av seilskip. 

Rowlands inspirasjon kom fra kunstmesénen Augusta Hall (Lady Llanover) som var en slags oppfinner av den walisiske nasjonaldrakt. Inspirert av den nye "moten" lot han i årene 1848–50 trykke en rekke avbildninger av draktene, som i sin tur ble svært populære og solgte godt. 

Maleriet tilhører Wales’ nasjonalbibliotek.

## Referanser
Storheia (Levanger)

**Storheia** er en ås i de trønderske kommunene Levanger og Frosta. Toppunktet på 370 meter over havet ligger omtrent 150 meter fra kommunegrensa, på Levangersiden.

Kartverket regner Liahøgda (356 moh) som Frostas kommunetopp, siden Storheias topp altså ikke ligger i Frosta kommune. Frostas høyeste punkt er likevel ved kommunegrensa på Storheia, 368,3 moh. 

## Fotnoter



## Referanser
Kroatia under EM i svømmesport 2012

**[[Kroatia]]** deltok under **[[EM i svømmesport 2012]]** i Debrecen, Ungarn, og Eindhoven, Nederland fra 14. til 27. mai 2012.

__NOTOC__
## Medaljevinnere

## Referanser